Document ID: /roh_data/filtered/swiss_laws_in_ROHinterleaved.jsonl.gz/15633

This text was translated from EN into Rumantsch Grischun.

At the general meeting, any shareholder is entitled to information from the board of directors on the affairs of the company and information from the external auditors on the methods and results of their audit. In companies whose shares are not listed on a stock exchange, shareholders who together represent at least 10 per cent of the share capital or of the votes may request the board of directors in writing to provide information on company matters. The board of directors shall provide the information within four months. The answers of the board of directors shall also be made available for inspection by the shareholders at the latest at the next general meeting. The information must be provided insofar as it is required for the proper exercise of shareholders’ rights and provided no trade secrets or other company interests warranting protection are put at risk. Any refusal to provide information shall be justified in writing. Amended by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399).

A la radunanza generala ha mintga acziunari il dretg da pretender infurmaziuns dal cussegl d’administraziun davart las fatschentas da la societad ed infurmaziuns dal post da revisiun davart l’execuziun e davart il resultat da sia controlla. En societads senza aczias quotadas ad ina bursa pon acziunaris – che represchentan ensemen almain 10 pertschient dal chapital d’aczias u da las vuschs – pretender en scrit infurmaziuns dal cussegl d’administraziun davart las fatschentas da la societad. Il cussegl d’administraziun furnescha las infurmaziuns entaifer 4 mais. Las respostas dal cussegl d’administraziun ston plinavant vegnir exponidas il pli tard a la proxima radunanza generala, per ch’ils acziunaris possian prender invista da talas. Las infurmaziuns ston vegnir furnidas, sch’ellas èn necessarias per exequir ils dretgs dals acziunaris e sch’ellas na pericliteschan nagins secrets da fatschenta u auters interess da la societad ch’èn degns da vegnir protegids. Sche las infurmaziuns vegnan refusadas, sto quai vegnir motivà en scrit.Versiun tenor la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).